CONVOCATORIA DO PROGRAMA DE SUBVENCIÓNS DESTINADAS A PROPORCIONAR, MEDIANTE A UTILIZACIÓN DE BONO-TAXI, UN MEDIO ALTERNATIVO DE TRANSPORTE ADAPTADO A PERSOAS AFECTADAS POR GRAVES DISCAPACIDADES NA SÚA MOBILIDADE – ANO 2021
ADMINISTRACIÓN LOCAL — Municipal — Vigo (Subvencións e axudas, 08/04/2021)

As Bases reguladoras das «SUBVENCIÓNS DESTINADAS A PROPORCIONAR, MEDIANTE A UTILIZACIÓN DE BONO-TAXI, UN MEDIO ALTERNATIVO DE TRANSPORTE ADAPTADO A PERSONAS AFECTADAS POR GRAVES DISCAPACIDADES NA SÚA MOBILIDADE – ANO 2021», aprobadas pola Xunta de Goberno Local do Concello de Vigo, foron publicadas no Boletín Oficial da Provincia de Pontevedra nº58 do 26.03.2021. O importe total das subvencións a conceder no excederá do límite de 24.900€ e financiarase con cargo á aplicación orzamentaria nº 2310.480.00.11 (“Subvencións taxis discapacitados”). Trátase de axudas económicas de carácter individual que se conceden a aquelas persoas con discapacidade que, por ter gravemente afectada a súa mobilidade, non poden utilizar o transporte público colectivo. O obxectivo é proporcionarlles un servizo alternativo de desprazamento en taxi. A concesión destas axudas realizarase en réxime de concorrencia, conforme ó procedemento establecido nas bases e de acordo cos principios de publicidade e obxectividade. Poderán solicitar as axudas de “bono-taxi” as personas con discapacidade que cumpran os requisitos previstos na Base sexta. O órgano competente para a instrucción do procedemento será o Departamento de Benestar social do Concello de Vigo. A proposta de resolución corresponderá ó órgano instrutor previa avaliación da Comisión de Valoración. A Xunta de Goberno Local, por proposta desa Comisión, acordará estimar ou desestimar as solicitudes. As solicitudes deberán formularse mediante instancia asinada pola persoa solicitante ou representante legal e axustarse ó modelo normalizado (Anexo I). Deberán ir acompañadas da documentación indicada na Base sétima e poderán presentarse no Rexistro Xeral do Concello de Vigo ou nos demais rexistros e lugares previstos no artigo 16.4 da L.39/2015. O prazo de presentación de solicitudes será de quince (15) días hábiles, contado desde o día seguinte da publicación oficial da convocatoria. Así mesmo publicarase no taboleiro oficial de anuncios do Concello de Vigo, nas Unidades de Traballo Social e na páxina web municipal www.vigo.org debendo inserirse tamén no seu “Portal de Transparencia e Bo Goberno” http://transparencia.vigo.orgO prazo máximo para resolver e notificar a resolución do procedemento non poderá exceder de tres meses contados desde a finalización do prazo de presentación de solicitudes. O vencemento do prazo máximo sen terse notificado a resolución lexitimará ós interesados para entendela desestimada por silencio administrativo. Contra as bases e as resolucións administrativas que se adopten en execución das mesmas poderase interpoñer recurso potestativo de reposición perante o mesmo órgano municipal autor do acto no prazo dun mes a partir do día seguinte da notificación ou, de ser o caso, publicación do acto que se recorra ou, alternativamente, recurso contencioso-administrativo perante os xulgados do contencioso-administrativo de Vigo, no prazo de dous meses a partir do día seguinte ó da notificación/publicación do acto. O importe destas axudas non poderá superar a cantidade anualmente presupostada para esta finalidade, 24.900€, repartíndose a contía mencionada entre as persoas beneficiarias segundo os tramos de ingresos que a seguir se sinalan, sendo a máxima por usuario de 300€ e a mínima de 100€. A resolución do procedemento notificaráselle ás personas interesadas, sen prexuízo da publicidade que se faga na web municipal www.vigo.org, no taboleiro de anuncios do Concello, nas Unidades de Traballo Social e no “Portal de Transparencia e Bo Goberno” http://transparencia.vigo.org.Publicarase a relación das persoas beneficiarias (só identificadas co número de documento da solicitude e o seu DNI/NIE/Pasaporte), axudas concedidas ou denegadas e a súa contía. Ademais, o Concello deberá facilitar a información procedente á AEAT (Modelo 190).